หญิงชราออกจากป่าแล้ว หลังหลงป่าเชียงใหม่นาน 6 วัน ขอบคุณ จนท.ที่มาช่วย
จนท.อุทยานแห่งชาติศรีลานนา นำตัวหญิงชราวัย 69 ปี ที่เข้าป่าปางบง เพื่อหาของป่าแล้วหายไป คาดหลงป่านานกว่า 6 วัน ล่าสุด ถูกนำตัวออกจากป่าเรียบร้อย จนท.พาไปส่งบ้าง ไม่พบบาดเจ็บ แต่อิดโรยเล็กน้อยกรณีเจ้าหน้าที่อุทยานแห่งชาติศรีลานนา อ.พร้าว จ.เชียงใหม่ เจ้าหน้าที่ป่าไม้ ทหาร ตชด.ฝ่ายปกครองและชาวบ้าน กว่า 250 คนระดมกำลังกันออกหาตัวนางอำพร ตาคำ อายุ 69 ปี บ้านเลขที่ 38 หมู่ 7 ต.โหล่งขอด อ.พร้าว จ.เชียงใหม่ ที่ออกไปหาของป่า บริเวณป่าปางบง ท้องที่เขตติดต่อระหว่าง หมู่ 5 และหมู่ 7 ต.โหล่งขอด ตั้งแต่เมื่อเช้าวันที่ 7 มิ.ย. และไม่กลับบ้านทางญาติแจ้งเจ้าหน้าที่เมื่อเช้าวันที่ 8 มิ.ย. ออกตามหา แต่ยังไม่พบ จนเข้าสู่เช้าวันที่ 12 มิ.ย. เป็นเวลา 6 วันแล้ว ยังไม่มีวี่แววใดๆต่อมาเวลา 07.00 น. วันที่ 12 มิ.ย.63 นายเกรียงศักดิ์ ถนอมพันธ์ ผู้อำนวยการสำนักบริหารพื้นที่อนุรักษ์ที่ 16 เผยได้รับรายงานจากนายภูพิชิต ช่วยบำรุง หัวหน้าอุทยานแห่งชาติศรีลานนา ว่าทางทีมค้นหา เมื่อเวลา 05.30 น. เช้านี้ (12 มิถุนายน 2563) พบตัว นางอำพร ตาคำ อายุ 69 ปี บ้านเลขที่ 38 หมู่ 7 ต.โหล่งขอด อ.พร้าว จ.เชียงใหม่ แล้ว บริเวณป่าห้วยตองหนาม เขตติดต่อระหว่าง ท้องที่บ้านป่าห้า หมู่ 5 และบ้านหลวง หมู่ 6 ต.โหล่งขอด อ.พร้าว จ.เชียงใหม่ ในเขตอุทยานแห่งชาติศรีลานนาจากการตรวจสอบสุขภาพเบื้องต้น นางอำพร มีอาการอิดโรยเล็กน้อย แต่สุขภาพร่างกายปกติดี จากการสอบถาม นางอัมพร ให้การว่า ตนเองได้ออกไปหาของป่า ตั้งแต่วันที่ 7 มิ.ย.63 โดยเดินไปเรื่อยตามลำห้วย เหนื่อยก็หาที่พักตามพื้นต้นไม้ใหญ่ โดยเก็บผลไม้ป่าใช้ในการยังชีพความคืบหน้า ล่าสุดเมื่อเวลา 08.00 น. เจ้าหน้าที่ได้นำตัวหญิงชรารายนี้ กลับมาที่บ้านหลังจากช่วยปฐมพยาบาลเบื้องต้น นางอำพร ไม่มีร่องรอยการได้รับบาดเจ็บใดๆ ทางญาติได้พากันมารับขวัญและสอบถามเรื่องราวกันอยู่.
จนท.อุทยานแห่งชาติศรีลานนา นำตัวหญิงชราวัย 69 ปี ที่เข้าป่าปางบง เพื่อหาของป่าแล้วหายไป คาดหลงป่านานกว่า 6 วัน ล่าสุด ถูกนำตัวออกจากป่าเรียบร้อยจนท.พาไปส่งบ้าง ไม่พบบาดเจ็บ แต่อิดโรยเล็กน้อย
ยายหลงป่า,ยายวัย 69 ปี,คนหลงป่า,ป่าปางบง,อุทยานแห่งชาติศรีลานนา,เชียงใหม่,ส่งกลับบ้าน,ข่าวทั่วไป